
Αρ. Φύλλου 1234 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κριτήρια και διαδικασία κατανομής των κεντρικών αυ¬ 
τοτελών πόρων της Τ.Α. (Β' Εξαμήνου έτους 2000) 
που εγγράφονται στον Προϋπολογισμό Δημοσίων 
Επενδύσεων και καλύπτουν επενδυτικές δραστη¬ 
ριότητες των ΟΤΑ(ΣΑΤΑ 029). 1 

Παροχή της εγγύησης του Ελληνικού Δημοσίου στην 
Εθνική Τράπεζα της Ελλάδος για τη χορήγηση δα¬ 
νείων για την κατασκευή ή την αγορά 940 κατοικιών 

σε άστεγες οικογένειες Ελλήνων Αθιγγάνων. 2 

Καθορισμός αποζημίωσης της γραμματέως της Ομά¬ 
δας Εργασίας για τη διερεύνησητωνπροβλημάτων 

των Πολιτιστικών Φορέων της Θεσσαλονίκης. 3 

Ορισμός αναπληρωματικού μέλους Πειθαρχικού Συμ¬ 
βουλίου των Καθηγητών και Υφηγητών. 4 

Επιχορήγηση Ξενοδοχειακών επιχειρήσεων για την 

διατήρηση θέσεων εργασίας. 5 

Καταβολή έκτακτης οικονομικής ενίσχυσης ανέργων 
της ναυπ/κής ζώνης. 6 


Τροποποίηση της ΔΥ1α/21414/10.12.1997 Ο.Ε. 
(Φ.Ε.Κ. 1120/18.12.1997 τ. Β') απόφασης, που αφο¬ 
ρά «Συγκρότηση Συμβουλίου Κρίσης και Επιλογής 
Ιατρικού και Οδοντιατρικού Προσωπικού Νοσηλευ¬ 
τικών Ιδρυμάτων (Σ.Κ.Ε.Ι.Ο.Π.Ν.Ι.) του 2ου Συγκρο¬ 
τήματος Νοσοκομείων Νομού Αττικής, για τις ειδι¬ 
κότητες της Αγγειοχειρουργικής, Αιματολογίας,... 


Ψυχιατρικής και Ωτορινολαρυγγολογίας». 7 

Οδηγία για τα κλειστά κυκλώματα τηλεόρασης. 8 

Τ ροποποίηση συστατικής πράξης της «Δημοτικής Επι¬ 
χείρησης Πολιτιστικής Οικιστικής Ανάπτυξης Θή¬ 
βας» ΔΕΠΟΑΘ. 9 


ΑΠΟΦΑΣΕΙ Σ 

Αριθ. 32320 (1) 

Κριτήρια και διαδικασία κατανομής των κεντρικών αυτο¬ 
τελών πόρων της Τ.Α. (Β' Εξαμήνου έτους 2000) που 
εγγράφονται στον Προϋπολογισμό Δημοσίων Επενδύ¬ 
σεων και καλύπτουν επενδυτικές δραστηριότητες των 
ΟΤΑ (ΣΑΤΑ 029). 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 25 του 
Ν. 1828/89. 

2. Τις διατάξεις των παραγράφων 10 και 11 του άρθρου 
13τουΝ. 2539/97. 

3. Τις διατάξεις του άρθρου 3 του Ν. 2240/94. 

4. Την αριθμ. 11187/12.5.2000 (ΦΕΚ 630/Β/12.5.2000) 
κοινή απόφαση του Πρωθυπουργού και Υπουργού Εσω¬ 
τερικών Δημόσιας Διοίκησης και Αποκέντρωσης, «Ανάθε¬ 
ση αρμοδιοτήτων στους Υφυπουργούς Εσωτερικών Δη¬ 
μόσιας Διοίκησης και Αποκέντρωσης Λεωνίδα Τζαννή και 
Κωνσταντίνο Κάίσερλή». 

5. Την κοινή απόφαση του Πρωθυπουργού και Υπουρ¬ 
γού Εθνικής Οικονομίας, με αρ. πρ. 16326/ΔΙΟΕ- 
318/19.4.2000 «Καθορισμός αρμοδιοτήτων των Υφυ¬ 
πουργών Εθνικής Οικονομίας» (ΦΕΚ566/Β/20.4.2000). 

8. Την κοινή απόφαση του Πρωθυπουργού και Υπουρ¬ 
γού Οικονομικών με αρ. πρ. 1039386/441/Α0006/ 
21.4.2000 (ΦΕΚ 571/Β/21.4.2000) «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικο¬ 
νομικών». 

9. Τον Κρατικό Προϋπολογισμό έτους 2000. 

10. Την αριθμ. 1791/ ΔΕ-294/19.1.2000 Εγκύκλιο του 
ΥΠΕΘΟ με τις οδηγίες κατάρτισης του ΠΔΕ 2000, όπου το 
ύψος της ΣΑΤΑ 029 καθορίζεται στο ποσό των 133 δις 
δρχ. 

11. Την αριθμ. 9476/ΔΕ-7506, 1444/9.5.2000 απόφαση 
του Υφυπουργού Εθν. Οικονομίας αναφορικά με την αύ¬ 
ξηση του ορίου πληρωμών της ΣΑΤΑ029 κατά το ποσό 
των 23 δις δρχ. 

12. Τις αριθμ. 6269/24.2.2000 και 10266/17.3.2000 Κοι¬ 
νές Υπουργικές Αποφάσεις Κατανομής της ΣΑΤΑ029 Α' 
εξαμήνου 2000. 

13. Την αριθμ. 108/1763/11.7.2000 απόφαση του Δ.Σ. 
της ΚΕΔΚΕ που περιλαμβάνει τις προτάσεις της για την 
κατανομή της ΣΑΤΑ029 Β' Εξαμήνου έτους 2000, αποφα¬ 
σίζουμε: 

Καθορίζουμε ότι η κατανομή του υπολοίπου ποσού των 
58.951.750.000 δραχμών της ΣΑΤΑ029 Β' Εξαμήνου 2000 
όπως διαμορφώθηκε μετά τις επιμέρους κατανομές του 
συνολικού ποσού της ΣΑΤΑ/2000 ύψους 156 δις δρχ (α. 1 η 
κατανομή ποσού 76.049.250 χιλ. δρχ., β.2η κατανομή πο¬ 
σού 20.999.000 χιλ. δρχ.), που αφορά τη χρηματοδότηση 
επενδυτικών δραστηριοτήτων των Ο.Τ.Α, θα πραγματο¬ 
ποιηθεί ως ακολούθως: 

Ποσό συνολικού ύψους 53.101.397.000 δρχ. της ΣΑ¬ 
ΤΑ/2000 Β' Εξαμήνου κατανέμεται ως κατωτέρω: 

1. Στους Νομούς: 

Η κατανομή κατά Νομό θα πραγματοποιηθεί από το 
Υπουργείο Εθνικής Οικονομίας ύστερα από πρόταση του 
Υπουργείου Εσωτερικών Δημ. Διοίκησης και Αποκέντρω¬ 
σης λαμβάνοντας υπόψη μέρος των κριτηρίων που ανα- 
φέρονταιστηνπαρ. 10 του άρθρου 13 του Ν. 2539/97 λό¬ 
γω μη επίσημης καταγραφής των στοιχείων αυτών: 
α) Την κατανομή της ΣΑΤΑ 9929. 
β) Την αύξηση των πιστώσεων της ΣΑΤΑ για το τρέχον 
έτος η οποία ανέρχεται σε ποσό 3.921.935.000 δρχ. 

Η κατανομή της πρόσθετης αύξησης θα πραγματοποι¬ 
ηθεί με βάση τα κριτήρια: 

Έκταση Νομού 25% 

Αριθμός ΟΤΑ Νομού 15% 

Αριθμός ορεινών ΟΤΑ Νομού 20% 

Νησιωτικές Περιοχές 5% 

Ανεργία Νομού 15% 

Αναπτυξιακός δείκτης Νομού (με βάση το κατά κεφαλήν 
ΑΕΠ) 20% 

γ) Τα παρεχόμενα από τη Νομοθεσία ειδικά αναπτυξια¬ 
κά και οικονομικά κίνητρα προς ορισμένες κατηγορίες 
ΟΤΑ. 

δ) Την υποχρέωση για την καταβολή αντισταθμιστικών 
οφελών σε ορισμένους Δήμους του λεκανοπεδίου Αττι¬ 
κής, που επιβαρύνονται από τη λειτουργία των χώρων 
διάθεσης απορριμμάτων Σχιστού και Άνω Λιοσίων. 

ε) Την κάλυψη της λογιστικής διαφοράς της ΣΑΤΑ9929 
ύψους 40.362.000 δρχ. στον κωδικό έργου «8929946» με 
τίτλο «Έργα και Επενδυτικές Δραστηριότητεςτων ΟΤΑ Ν. 
Θεσ/κης». 

2. Εντός των Νομών: 

Η κατανομή εντός των Νομών θα πραγματοποιηθεί 
απευθείας απότο Υπουργείο Εσωτερικών Δημ. Διοίκησης 
και Αποκέντρωσης ως κατωτέρω: 

α) Ποσοστό μέχρι 100% απότο ποσό που θα ορισθείγια 
κάθε Νομό κατανέμεται σε όλους τους Ο.Τ.Α., λαμβάνο¬ 
ντας υπόψη: 


1. Την κατανομή της ΣΑΤΑ9929 ανά ΟΤΑ. 

2. Την επιμέρους αύξηση σε κάθε Νομό της ΣΑΤΑ/2000 
η οποία κατανέμεται με βάση τα κριτήρια: 

Πληθυσμός ΟΤΑ 50% 

Αριθμός δημοτικών διαμερισμάτων ΟΤΑ 10% 

Αριθμός ορεινών δημ. διαμερισμάτων ΟΤΑ 10% 

Έκταση ΟΤΑ 30% 

Στους Νομούς που ο αριθμός των ορεινών δημ. διαμε¬ 
ρισμάτων είναι μηδενικός τα κριτήρια κατανομής ορίζο¬ 
νται ως εξής: 

Πληθυσμός ΟΤΑ 50% 

Αριθμός δημοτικών διαμερισμάτων ΟΤΑ 20% 

Έκταση ΟΤΑ 30% 

3. Τα οικονομικά κίνητρα του άρθρου 3 του Ν. 2240/94 
όπως διαμορφώνονται μετά την εφαρμογή του Ν. 
2539/97 έτσι ώστε να λάβουν διπλάσια οικονομική ενί¬ 
σχυση: 

- οι Ο.Τ.Α. των διευρυμένων Νομ/κων Αυτ/σεων των νο¬ 
μών Έβρου και Ροδόπης και των νομών Δράμας, Καβάλας 
& Ξάνθης. 

- οι Ο.Τ.Α, των Επαρχείων 

- οι ΟΤΑ: 

Μεγίστης, Σύμης, Χάλκης, Τήλου Νομού Δωδεκανή- 
σου. 

Οθωνών, Ερεικούσσης, Μαθρακίου, Παξών Νομού Κερ- 
κύρας. 

Μεγανησίου, Καλάμου και Καστού Νομού Λευκάδος. 

Γαύδου Νομού Χανιών. 

Ψαρών και Οινουσσών Νομού Χίου. 

Οι ανωτέρω ΟΤΑ που περιλαμβάνονται και στην περι¬ 
φέρεια των διευρυμένων νομαρχιακών αυτοδιοικήσεων 
λαμβάνουν για μία μόνο φορά τη διπλάσια οικονομική ενί¬ 
σχυση. 

4. Το γεγονός ότι η δικαιούμενη οικονομική ενίσχυση 
στους ΟΤΑ που προήλθαν από συνενώσεις κατά τις δια¬ 
τάξεις των νόμων 1416/84 και 1622/86 θα καταβληθεί από 
τους πόρους του ΕΠΤΑ σύμφωνα με τα οριζόμενα της 
παρ. 11 του άρθρου 13 του Ν. 2539/97. 

β) Ποσοστό μέχρι 5% των πιστώσεων ορισμένων Νο¬ 
μών, κατανέμεται σε Αναπτυξιακούς Συνδέσμους που 
πληρούν τις απαιτούμενες προϋποθέσεις σύμφωνα με 
την ισχύουσα νομοθεσία καθώς και στους Συνδέσμους 
που υπόκεινται στις διατάξεις των παραγρ. 8 και 10 του 
άρθρου 212 του Π.Δ. 410/95 και αφού εφαρμοσθούν, 
όπου απαιτείται, τα κατωτέρω: 

κατά το ήμισυ των πιστώσεων ισόποσα στους Α.Σ. των 
επιμέρους Νομών 

κατά το υπόλοιπο ήμισυ σύμφωνα με τα κατωτέρω κρι¬ 
τήρια: 

- αριθμός ΟΤΑ(40%) 

- έκταση Α.Σ (25%) 

- πληθυσμός (35%) 

γ) Το ποσό των 40.362.000 δρχ. που αφορά τη λογιστι¬ 
κή διαφορά από τις πιστώσεις της ΣΑΤΑ9929 δεν λαμβά- 
νεται υπόψη κατά τον υπολογισμό των ανωτέρω ποσο¬ 
στών και προστίθεται στις πιστώσεις του κωδικού έργου 
«8929946» με τίτλο «Έργα και Επενδυτικές Δραστηριότη¬ 
τες των ΟΤΑ Ν. Θεσ/κης» προκειμένου να μεταφερθεί με 
εντολή του ΥΠΕΣΔΔΑ στο Ταμείο Παρακαταθηκών και 
Δανείων για την κάλυψη της υφιστάμενης ταμειακής δια¬ 
φοράς. 

δ) Στις Νομαρχίες Νομού Αττικής ο υπολογισμός των 
ανωτέρω ποσοστών κατανομής της ΣΑΤΑ θα πραγματο- 

ποιηθεί μετά την αφαίρεση των αντισταθμιστικών οφε¬ 
λών, που αφορούν τους Δήμους Άνω Λιοσίων, Ασπρο- 
πύργου, Φυλής, Ζεφυρίου, Καματερού, Αγίων Αναργύ¬ 
ρων, Ιλίου, Κερατσινίου και Περάματος, που επηρεάζο¬ 
νται από τη ρύπανση που προκαλείται από τις γειτονικές 
χωματερές. 

Τα σχετικά ποσά θα καθορισθούν από το Υπουργείο 
Εσωτερικών Δημ. Διοίκησης και Αποκέντρωσης. 

Β. Ποσό ύψους 530.353.000 δρχ. διατίθεται για την κά¬ 
λυψη δαπανών εκτός έδρας κίνησης και οδοιπορικών εξό¬ 
δων του τεχνικού προσωπικού των Τμημάτων ΤΥΔΚ των 
Δ/νσεων α) Αυτ/σης και Αποκ/σης και β) Τοπ. Αυτ/σης και 
Δ/σης για την εκτέλεση (μελέτη - κατασκευή) των έργων 
του ετήσιου προγράμματος των Ο.Τ.Α. του χρηματοδο¬ 
τούμενου απάτη ΣΑΤΑ σύμφωνα με το Ν. 1832/89 άρθρο 
52. Στο ανωτέρω ποσό συμπεριλαμβάνεται και το επιπλέ¬ 
ον ποσό ύψους 10.000.000 δρχ. για την κάλυψη των γενο- 
μένων δαπανών οδοιπορικών εξόδων και εκτός έδρας 
αποζημιώσεων που δεν αποδόθηκαν κατά το έτος 1999 
στο τεχνικό προσωπικό του Τμήματος ΤΥΔΚ της Διεύθυν¬ 
σης Τοπ. Αυτ/σης και Διοίκησης Νομού Κιλκίς. 

Γ. Ποσό ύψους 5.320.000.000 δρχ. που αντιστοιχεί στο 
5% των πιστώσεων της ΣΑΤΑ/2000 θα κατανεμηθεί στους 
ΟΤΑ με απόφαση του Υπουργού Εσωτερικών Δημόσιας 
Διοίκησης και Αποκέντρωσης για κάλυψη επειγουσών 
υποχρεώσεων επενδυτικών δραστηριοτήτων των ΟΤΑ. 
Το ποσό αυτό θα ενταχθεί σε νέο κωδικό έργου κατά την 
έκδοση της ΣΑΤΑ/2000 από το Υπουργείο Εθνικής Οικο¬ 
νομίας. 

Από τις διατάξεις αυτής της Κοινής Υπουργικής Από¬ 
φασης προκαλείται δαπάνη ύψους 58.951.750.000 δραχ¬ 
μών που έχει προβλεφθεί στον Προϋπολογισμό Δημο¬ 
σίων Επενδύσεωντου Υπουργείου Εσωτερικών Δημόσιας 
Διοίκησης και Αποκέντρωσης, ΚΑΕ- 8200 Τομέας Νομαρ¬ 
χιακά Έργα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Σεπτεμβρίου 2000 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝ. ΟΙΚΟΝΟΜΙΑΣ 

Κ. ΚΑΪΣΕΡΛΗΣ X. ΠΑΧΤΑΣ 

ΟΙΚΟΝΟΜΙΚΩΝ 

Γ. ΔΡΥΣ 
-*- 

Αριθ. οικ. 2/66498/0025 (2) 

Παροχή της εγγύησης του Ελληνικού Δημοσίου στην 
Εθνική Τράπεζα της Ελλάδος για τη χορήγηση δανεί¬ 
ων για την κατασκευή ή την αγορά 940 κατοικιών σε 
άστεγες οικογένειες Ελλήνων Αθιγγάνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚΑ'τ. 143/95). 

2. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α7 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Ουκονομικών». 

3. Την απόφαση του Υπουργού Εθνικής Οικονομίας και, 
Οικονομικών αριθ. 12624/195/27.3.2000, με την οποία 
εγκρίθηκε η χορήγηση δανείων με την εγγύηση του Δη¬ 


μοσίου από την Εθνική Τράπεζα της Ελλάδος για την κα¬ 
τασκευή ή την αγορά 940 κατοικιών σε άστεγες οικογέ¬ 
νειες Ελλήνων Αθιγγάνων. 

4. Την απόφαση της Διϋπουργικής Επιτροπής του άρ¬ 
θρου 5 του Ν. 2322/1995 (Συνεδρίαση αριθμ. 261/ 
12.9.2000) με την οποία παρασχέθηκε η σύμφωνη γνώμη 
της στον Υπουργό των Οικονομικών για την παροχή της 
εγγύησης του Δημοσίου προς κάλυψη των δανείων σε 
Αθίγγανους για τη στεγαστική τους αποκατάσταση σύμ¬ 
φωνα με τα οριζόμενα στην ΚΥΑ 12624/195/27.3.2000, 
αποφασίζουμε: 

Παρέχουμε ανεπιφύλακτα την εγγύηση του Ελληνικού 
Δημοσίου προς την Εθνική Τράπεζα της Ελλάδος για τη 
χορήγηση δανείων σε άστεγες οικογένειες Ελλήνων 
Ωθυγγάνων για κατασκευή ή την αγορά 940 κατοικιών 
(ετοίμων ή υπό κατασκευή), σύμφωνα με τους όρους και 
προϋποθέσεις που αναφέρονται, στηναρθμ. 12624/195/ 
27.3.2000 απόφαση του Υπουργού Εθνικής Οικονομίας 
και Οικονομικών και τα ειδικότερα κριτήρια για τους δι¬ 
καιούχους που θα καθορισθούν με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

Η εγγύηση αυτή καλύπτει κατά 100% τα παραπάνω δά¬ 
νεια, τα οποία θα έχουν διάρκεια 15 χρόνια το ύψος των 
οποίων δεν θα υπερβαίνει, τα 15.000.000 δρχ. κατά δα¬ 
νειοδοτούμενο νοικοκυριό ούτε τις 120.000 δρχ. ανά τε¬ 
τραγωνικό μέτρο με ανώτατο όριο τη χορήγηση 940 δα¬ 
νείων. 

Με την εγγύηση αυτή, το Ελληνικό Δήμοσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
της Τράπεζας. 

Η Τράπεζα αυτή σε περίπτωση που δεν εξοφλήσουν οι, 
πρωτοφειλέτες τις ληξιπρόθεσμες δόσεις τους ή μέρος 
αυτών δικαιούται αφού παρέλθει ένα τρίμηνο από τη λή¬ 
ξη τους, να ζητήσει από το Δημόσιο (Γ.Λ.Κ. - Δ. 25 -Δ') την 
εξόφληση των εγγυημένων απαιτήσεών της μετά από 
προηγούμενη βεβαίωσή τους στην αρμόδια Δημόσια Οι¬ 
κονομική Υπηρεσία (Δ.Ο.Υ.) στο λογ/σμό Νο 555 σαν έσο¬ 
δο του λογ/σμού του Δημοσίου «Κεφάλαιον Ασφαλίσεως 
Χρηματοδοτήσεων εκ Κεφαλαίων ή Εγγυήσειτου Ελληνι¬ 
κού Δημοσίου» σύμφωνα με τις διατάξεις του Π. Δ/τος 
αριθ. 16/1989 (ΦΕΚ 6/5.1.1989 τ. Α') και τις οδηγίες της 
εγκυκλίου μας με αριθ. 98348/2945/8.8.1979. 

Η προαναφερόμενη Τ ράπεζα πρέπει να επιδιώκει, μέσα 
στον ανωτέρω οριζόμενο χρόνο των τριών (3) μηνών για 
τον οποίο το Δημόσιο καλύπτει, με την εγγύησή του τους 
τόκους υπερημερίας, την είσπραξη των ληξιπρόθεσμων 
εγγυημένων από το Δημόσιο δόσεων από τους πρωτο- 
φειλέτες με την ίδια επιμέλεια που δείχνει και για τα δά¬ 
νεια που χορηγεί χωρίς την εγγύηση του Δημοσίου. 

Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεων της 
Τράπεζας που θα περιλαμβάνουν το ανεξόφλητο εγγυη¬ 
μένο ποσό κεφαλαίου, όσους από τους εγγυημένους τό¬ 
κους (συμβατικούς και υπερημερίας μέχρι και το προανα- 
φερόμενο τρίμηνο), παραμένουν ακόμη ανεξόφλητοι, και 
τέλος τα έξοδα επίδοσης της αναγγελίας κλεισίματος λο¬ 
γαριασμού, εφόσον είναι, ακόμη ανεξόφλητα. 

Σε περίπτωση κατάπτωσης, η δανείστρια Τράπεζα θα 
πρέπει, να υποβάλλει, με σχετικό έγγραφό της στο Γ.Λ.Κ. 
- Δ25 - Δ', προκειμένου να εξοφληθούν από το Δημόσιο οι 
εγγυημένες απαιτήσεις της, τα εξής δικαιολογητικά: 

1. Τη συναφθείσα σύμβαση και τυχόν πρόσθετες πρά- 
ξεις. 

2. Την απόφαση της οικείας Δημοτικής Αρχής βάσει της 
οποίας έγινε η ανακήρυξη των δικαιούχων δανειοδότη¬ 
σης. 

3. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται, όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκου υπε¬ 
ρημερίας, έξοδα κ.λπ.). 

4. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται, θεωρημένο από 
την αρμόδια Δημόσια Οικονομική Υπηρεσία (Δ.Ο.Υ.). 

Τέλος, η δανείστρια Τράπεζα (Κεντρικό Κατάστημα), 
παρακαλείται, να υποβάλλει, στο Γ.Λ.Κ. - Δ25 - Δ' κάθε 
εξάμηνο χωρίς καθυστέρηση, συγκεντρωτική κατάσταση 
στην οποία να αναφέρεται η κίνηση των ανωτέρω δανείων 
που θα χορηγηθούν από αυτήν και τα Υποκαταστήματά 
της, σύμφωνα με τις οδηγίες που έχουν δοθεί με την εγκύ¬ 
κλιό μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων Εγγυή¬ 
σεων, Δανείων και Αξιών (Γ.Λ.Κ. - Δ25 -Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-Φ- 

Αριθ. 2/63705/0022 (3) 

Καθορισμός αποζημίωσης της γραμματέως της Ομάδας 
Εργασίας για τη διερεύνηση των προβλημάτων των 
Πολιτιστικών Φορέων της Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΠΟΛΙΤΙΣΜΟΥ 

Έχοντας υπόψη: 

1. -Τις διατάξεις: 

α) του άρθρου 19 του Ν. 2470/97 (ΦΕΚ 40/Α721.3.97) 
«Αναμόρφωση μισθολογίου προσωπικού της Δημόσιας 
Διοίκησης και άλλες διατάξεις». 

β) του άρθρου 40 του Ν. 849/78 (ΦΕΚ 232/Α7 22.12.78). 

γ) του Π.Δ. 941/77 για τον Οργανισμό του Υπουργείου 
Πολιτισμού. 

2. - Την αριθμ. ΥΠΠΟ/ΔΙΟΙΚ/Α3/Φ. 70/34631/11.7.2000 
απόφαση με την οποία συγκροτήθηκε Ομάδα Εργασίας για 
τη διερεύνηση τωνπροβλημάτωντων Πολιτιστικών Φορέων 
της Θεσσαλονίκης, όπως συμπληρώθηκε με τις αριθμ. 
38526/27.7.2000 και 44758/13.9.2000 όμοιες αποφάσεις. 

3. - .Την αριθμ. 2/80345/0004/8.11.99 κοινή Υπουργική 
απόφαση, με την οποία μεταβιβάστηκε η εξουσία υπο¬ 
γραφής κατά τις διατάξεις του άρθρου 7 παρ. 1 του Ν. 
1943/91. 

4. -Του άρθρου 27 του Ν. 2081/92 (ΦΕΚ 154/Α792), με το 
οποίο προστέθηκε άρθρο 29Α στο Ν.1558/85 (ΦΕΚ 


137/Α /85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ 38/Α797), καθώς και το γεγονός ότι 
από τις διατάξεις της παρούσας απόφασης προκαλείται 
δαπάνη ύψους 160.000 δρχ. που θα καλυφθεί από τις πι¬ 
στώσεις του ΚΑΕ 0515 του Τακτικού Προϋπολογισμού 
του Υπουργείου Πολιτισμού, αποφασίζουμε: 

Καθορίζουμε σε σαράντα χιλιάδες (40.000) δρχ. την μη¬ 
νιαία αποζημίωση της Γραμματέως της Ομάδας Εργα¬ 
σίας που συγκροτήθηκε με την αριθμ. ΥΠΠΟ/ΔΙΟΙΚ/Α3/Φ. 
70/34631/11.7.2000, απόφαση, για τη διερεύνηση των 
προβλημάτων των Πολιτιστικών Φορέων της Θεσσαλο- 
νίης όπως συμπληρώθηκε με την αριθμ. 38526/27.7.2000 
και 44758/13.9.2000 όμοιες αποφάσεις. 

Η απόφαση αυτή, η οποία ισχύει από 1.7.2000 μέχρι 
31.10.2000, να δημοσιευτεί στην Εφημερίδα της Κυβερ¬ 
νήσεως. 

Αθήνα, 22 Σεπτεμβρίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Πολιτισμού 

Υπουργείου Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-Φ- 

Αριθ. Φ.120.67/18/Β2/3541 (4) 

Ορισμός αναπληρωματικού μέλους Πειθαρχικού Συμ¬ 
βουλίου των Καθηγητών και Υφηγητών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. 249/1976 «Περί Πειθαρχικού Συμβουλίου κα¬ 
θηγητών και υφηγητών των Ανωτάτων Εκπ/κών Ιδρυμά¬ 
των». 

2. Του άρθρου 45 παρ. 23του Ν. 1268/82 «γιατη δομή 
και λειτουργία των Ανωτάτων Εκπαιδευτικών Ιδρυμά¬ 
των όπως αντικαταστάθηκε από τις διατάξεις του άρ¬ 
θρου 79 παρ. 6 περ. ιγ' του Ν. 1566/88 «δομή και λει¬ 
τουργία της πρωτοβάθμιας εκπαίδευσης και άλλες δια¬ 
τάξεις». 

3. Το άρθρο 40του Ν. 1884/90 (ΦΕΚ81/16.6.90τ.Α'). 

4. Το άρθρο 12 παρ. 2 του Ν. 1268/82 σύμφωνα με το 
οποίο η θητεία όλων των Πανεπιστημιακών Οργάνων αρ¬ 
χίζει με την έναρξη του επόμενου Πανεπιστημιακού έτους 
μετά την εκλογή τους. 

5. Τις αριθμ. Φ.120.67/11/Β2/4741/4.11.94 και Φ. 
120.67/7/Β2/5374/26.9.97 Υπουργικές Αποφάσεις, απο¬ 
φασίζουμε: 

Τροποποιούμε την αριθμ. Φ. 120.67/11/Β2-4741/ 
4.11.94 Υπουργική απόφαση που αφορά στον ορισμό με¬ 
λών του Πειθαρχικού Συμβουλίου των Καθηγητών και 
Υφηγητών στην αρμοδιότητα του οποίου υπάγονται τα 
μέλη του Διδακτικού Ερευνητικού Προσωπικού (ΔΕΠ) και 
ορίζουμε από 1.9.2000 ως αναπληρωματικό μέλος τον 
Παντελή Λαζαρίδη, Πρύτανη του Παν/μίου Θεσσαλίας 
αντί του Σταμάτη Αλαχιώτη, του οποίου έληξε η θητεία ως 
Πρύτανη του Παν/μίου Πατρών στις 30.8.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 30868 (5) 

Επιχορήγηση Ξενοδοχειακών επιχειρήσεων για την δια¬ 
τήρηση θέσεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - Τις διατάξεις του άρθρου 8 του Ν. 1545/85 «Εθνικό 
Σύστημα προστασίας από την ανεργία και άλλες διατά¬ 
ξεις». 

2. -Την υπ’ αριθμ. 34041/10.11.99 Υπουργική Απόφαση 
«Επιχορήγηση Ξενοδοχειακών επιχειρήσεων για την δια¬ 
τήρηση θέσεων εργασίας». 

3. -Τις διατάξεις της παρ. 2α του άρθρου 1 του Ν. 2469/ 
97 «Περιορισμός και βελτίωση της αποτελεσματικότητας 
των Κρατικών δαπανών» (Α' 38). 

4. - Την υπ’ αριθμ. 2212/8.9.2000 Απόφαση του Δ.Σ του 
ΟΑΕΔ (αριθμ.συνεδρ. 36/8.9.2000) που μας υποβλήθηκε 
με το υπ’ αριθμ. Β 123437/14.9.2000 έγγραφό του, απο¬ 
φασίζουμε: 

Εγκρίνουμε την επιχορήγηση των παρακάτω Ξενοδο¬ 
χειακών επιχειρήσεων: 

1. - Ξενοδοχειακή επιχείρηση «Β.Α. ΚΑΜΠΟΥΡΑΚΗΣ 
ΞΕΝ/ΚΕΣ και ΤΟΥΡ/ΚΕΣ ΕΠΙΧ/ΣΕΙΣ Α.Ε.» για το ξενοδο¬ 
χείο «ΗΟΤΕΕ ΜΕϋΙΤΕΒΒΑΝΕΑΝ» με το ποσό των οκτώ 
εκατομμυρίων τετρακοσίων τριάντα πέντε χιλιάδων εκα¬ 
τό (8.435.100) δρχ. για την διατήρηση (44) εργαζομένων 
στις θέσεις εργασίας τους από 1.11.99 - 28.2.2000. 

2. - Ξενοδοχειακή επιχείρηση «ΙΟΝΙΚΗ ΞΕΝ/ΚΑΙ 
ΕΠΙΧ/ΣΕΙΣ ΑΕ» για το ξενοδοχείο «ΟΒΕΟΟΤΕΙ ΒΗΟϋΟΒ 
ΙΜΡΕΒΙΑΕ» με το ποσό του ενός εκατομμυρίου πεντακο- 
σίων πενήντα χιλιάδων (1.550.000) δρχ. για τη διατήρηση 
(95) εργαζομένων στις θέσεις εργασίας τους από 1.11.99 
-31.12.99. 

3. - Ξενοδοχειακή επιχείρηση «ΞΕΝ/ΚΑΙ ΤΟΥΡ/ΚΕΣ 
ΕΠΙΧ/ΣΕΙΣ ΒΟΓΙΑΤΖΗ ΕΛΕΥΘΕΡΙΟΥ ΣΑΒΟΪ» για το ξενο¬ 
δοχείο «ΘΒΕΘΟΤΕΙ. ΒΗΟϋΟδ ΙΜΡΕΒΙΑΕ» με το ποσό του 
ενός εκατομμυρίου διακοσίων σαράντα (1.240.000) δρχ. 
για την διατήρηση (4) εργαζομένων στις θέσεις εργασίας 
τους, από 1.11.99 - 28.2.2000. 

4. - Ξενοδοχειακή επιχείρηση «Τ.Ε.Ρ ΠΑΓΚΑΛΟΟΥΣ Α.Ε.» 
για το ξενοδοχείο «ΘΒΕΘΟΤΕΙ. ΒΗΟϋΟδ ΒΟΥΑΙ_» με το 
ποσό του ενός εκατομμυρίου πεντακοσίων δέκα εννιά χι¬ 
λιάδων (1.519.000) δρχ. για την διατήρηση (60) εργαζομέ¬ 
νων στις θέσεις εργασίας τους από 1.11.99-16.12.99. 

5. - Ξενοδοχειακή επιχείρηση «ΞΕΝ/ΚΑΙ ΕΠΙΧ/ΣΕΙΣ ΣΑΒ¬ 
ΒΑ ΣΑΛΒΑΡΗ Α.Ε» για το ξενοδοχείο «ΑΓΛΑΪΑ» με το πο¬ 
σό των δύο εκατομμυρίων οκτακόσιων τριάντα εννιά χι¬ 
λιάδων εξακοσίων (2.839.600) δρχ. για την διατήρηση 
(10) εργαζομένων στις θέσεις εργασίας τους από 1.11.99 
-28.2.2000. 

ΚΑΛΥΨΗ ΔΑΠΑΝΗΣ 

Το συνολικό ποσό των δέκα πέντε εκατομμυρίων πεντα¬ 
κοσίων ογδόντα τριών επτακοσίων (15.583.700) δρχ. που 
θα καταβληθεί στις (5) ανωτέρω επιχειρήσεις θα βαρύνει 
εξ ολοκλήρου το λογαριασμό 658β του Ο.Α.Ε.Δ. για τον 
οποίο και έχει προβλεφθεί στον Προϋπολογισμό ποσό 
ύψους 100 εκατομμυρίων δρχ. για όλο το έτος 2000 και 
υπάρχει πιστωτικό υπόλοιπο 16.309.400 δρχ. 

Η απόφαση αυτή δεν εμπίπτει στις διατάξεις του άρ¬ 
θρου 22 του Ν. 2362/95 (περί δημόσιου λογιστικού) και 
για τον λόγο αυτό δεν απαιτείται σύμπραξη του Υπουρ¬ 
γού Οικονομικών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 


Αριθ. 30867 (6) 

Καταβολή έκτακτης οικονομικής ενίσχυσης ανέργων της 
ναυπ/κής ζώνης. 


Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθου 46 του Ν. 2698/53 όπωςτρο- 
ποποιήθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 2469/ 
97 «περιορισμός και βελτίωση της αποτελεσματικότητας 
των κρατικών δαπανών» (Α' 98). 

3. - Την υπ’ αριθμ. 2288/8.9.2000 απόφαση του Δ.Σ του 
ΟΑΕΔ (αριθμ. συνεδρ. 36/8.9.2000) που μας υποβλήθηκε 
με το αριθμ. 13. 123382/13.9.2000 έγγραφό του, αποφα¬ 
σίζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης 40.000 δρχ. σε καθένα από του 5.000 περίπου 
ανέργους της ναυπηγ/κής ζώνης που έχουν πραγματο¬ 
ποιήσει κατά το έτος 1999 από 50 έως 210 ημερομίσθια 
στον κλάδο της με τις εξής προϋποθέσεις: 

α) Οι δικαιούχοι θα πρέπει κατά το χρόνο καταβολής να 
ανήκουν στον κλάδο τους και επιπλέον να έχουν πραγμα¬ 
τοποιήσει 10 ημερομίσθια τουλάχιστον το έτος 2000 σε 
εργασίες της ναυπ/κής ζώνης. 

β) Τα ημερομίσθια που τυχόν έχουν πραγματοποιήσει 
κατά το έτος 1999 σε άλλους κλάδους να μην είναι περισ¬ 
σότερα από αυτά που έχουν στην ναυπ/κή ζώνη και το σύ¬ 
νολο των ημερομίσθιων αυτών να μην υπερβαίνει τα 240. 

γ) Να είναι άνεργοι και μη επιδοτούμενοι κατά τη διάρ¬ 
κεια της καταβολής. 

Β. Σε 1000 περίπου ανέργους της ναυπ/κής ζώνης που 
έχουν πραγματοποιήσει κατά τα έτη 1999 και 2000 από 30 
- 49 ημερομίσθια στον κλάδο τους, να καταβληθεί το πο¬ 
σό των 200.000 δρχ. 

Οι δικαιούχοι της κατηγορίας αυτής πρέπει να είναι άνερ¬ 
γοι και μη επιδοτούμενοι κατά τη διάρκεια της καταβολής. 

2. - Η πιθανή δαπάνη θα ανέλθει σε 400.000.000 δρχ. 

5.000 X 40.000 = 200.000 δρχ. 

1.000 X 200.000 = 200.000.000 δρχ. 

3. - Υπόλογοι διαχειριστές να ορισθούν οι προϊστάμενοι 
των αρμοδίων 


ΤΎ ΠΟΣΑ ΥΠΟΛΟΓΟΙ ΔΙΑΧΕΙΡΙΣΤΕΣ 

Τ.Υ. ΑΙΓΑΛΕΩ 32.000.000 ΑΝΔΡΟΜΙΔΑΛΟΥΛΑ 

ΤΎ ΕΛΕΥΣΙΝΑΣ 24.000.000 ΝΙΚΗΤΑ ΕΛΕΝΗ 

Τ.Υ ΚΕΡΑΤΣΙΝΙΟΥ 142.000.000 ΡΑΚΛΑ ΘΕΩΝΗ 

Τ.Υ ΝΙΚΑΙΑΣ 84.000.000 ΜΑΚΡΗΣ ΣΤΑΥΡΟΣ 

Τ.Υ ΠΕΙΡΑΙΑ 108.000.000 ΒΩΚΟΥ ΜΑΡΙΑ 

Τ.Υ ΕΥΒΟΙΑΣ 10.000.000 ΤΣΑΟΥΣΗ-ΠΡΙΟΝΑΑΙΚΑΤΕΡ. 

ΑΘΡΟΙΣΜΑ 400.000.000 

4. Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικονομικής χρήσης έτους 2000 και 


απόδοση λογαριασμού να γίνει ένα μήνα το αργότερο 
από τη λήξη της καταβολής. 

5. Η λήξη της καταβολής να ορισθεί σε 60 ημέρες από 
την ημερομηνία έναρξης. 

- Από τις διατάξεις της παρούσης απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού και ως εκ τούτου δεν εμπίπτει στις διατάξεις της 
παρ.3 του άρθρου 22 του Ν. 2362/95 (περί δημοσίου Λο¬ 
γιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ.ΔΥΙ δ/17802 (7) 

Τροποποίηση της ΔΥ1 α/21414/10.12.1997 Ο.Ε. (Φ.Ε.Κ. 
1120/18.12.1997 τ. Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) του 2ου Συγκροτήματος Νο¬ 
σοκομείων Νομού Αττικής, για τις ειδικότητες της Αγ¬ 
γειοχειρουργικής, Αιματολογίας,... Ψυχιατρικής και 
Ωτορινολαρυγγολογίας». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ. 1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1 α/21414/10.12.1997 Ο.Ε. (Φ.ΕΚ. 1120/ 
18.12.1997 τ.Β') απόφαση όπως τροποποιήθηκε μεταγε¬ 
νέστερα. 

5. Το γεγονός ότι ο Τζαννετής Σπυρίδων συνταξιοδοτή- 
θηκε. 

6. Το 83/5.9.2000 έγγραφο του Εθνικού και Καποδι- 
στριακού Πανεπιστημίου Αθηνών, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 2ου Συγκροτήματος Νο¬ 
σοκομείων Νομού Αττικής, στην Ειδικότητα της Ιατρικής 
Βιοπαθολογίας (Μικροβιολογίας), τακτικό μέλος Δ.Ε.Π. 
τον Λεγάκη Νικόλαο, Καθηγητή του Πανεπιστημίου Αθη¬ 
νών σε αντικατάσταση του Τζανετή Σπυρίδωνα, που συ- 
νταξιοδοτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 26 Σεπτεμβρίου 2000 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


Αριθ. 1122 (8) 

Οδηγία για τα κλειστά κυκλώματα τηλεόρασης. 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 
(Συνεδρίαση 7.9.2000) 

Έχοντας υπ’ όψη: 

1. Ότι, σύμφωνα με το άρθρο2περ. α' Ν. 2472/1997 και 
την Κοινοτική Οδηγία 94/46, τα δεδομένα ήχου και εικό¬ 
νας, εφ’ όσον αναφέρονται σε πρόσωπα, συνιστούν δε¬ 
δομένα προσωπικού χαρακτήρα. 

2. Ότι η αποθήκευση και διαβίβαση εικόνας προσώπου, 
η οποία συλλέγεται με λήψη από σταθερή βιντεοκάμερα, 
που λειτουργεί μόνιμα, συνεχώς ή κατά τακτά χρονικά 
διαστήματα, σε κλειστό ή ανοικτό χώρο συγκέντρωσης ή 
διέλευσης κοινού, όπως για παράδειγμα οδοί, πλατείες, 
σταθμοί, λιμάνια, τράπεζες, καταστήματα, γήπεδα, θέα¬ 
τρα, κινηματογράφοι, ή σε μέσα μεταφοράς δημόσιας 
χρήσης, συνιστά επεξεργασία δεδομένων προσωπικού 
χαρακτήρα, κατά την έννοια του άρθρου 2 περ. δ' Ν. 
2472/1997. 

3. Ότι η λήψη τέτοιας εικόνας από κάμερα κλειστού κυ¬ 
κλώματος, χωρίς αποθήκευση ή άλλη περαιτέρω επεξεργα¬ 
σία, δεν απαλλάσσει τον υπεύθυνο επεξεργασίας από την 
υποχρέωσή του να την γνωστοποιεί στην Αρχή και να ενημε¬ 
ρώνει το κοινό, σύμφωνα μετά άρθρα 6 και 11 Ν. 2472/1997. 

4. Ότι, σύμφωνα με το άρθρο 19 & 1 περ. α' Ν. 2472/ 
1997, η Αρχή Προστασίας Δεδομένων εκδίδει οδηγίες 
προς το σκοπό ενιαίας εφαρμογής των ρυθμίσεων που 
αφορούν την προστασία του ατόμου από την επεξεργα¬ 
σία δεδομένων προσωπικού χαρακτήρα, αποφασίζει την 
έκδοση της παρακάτω οδηγίας: 

ΟΔΗΓΙΑ 

«Για την επεξεργασία προσωπικών δεδομένων μέσω 
κλειστών κυκλωμάτων τηλεόρασης» 

Άρθρο 1 

Προϋποθέσεις επεξεργασίας 

1. Η λήψη και επεξεργασία δεδομένων προσωπικού χα¬ 
ρακτήρα με κλειστό κύκλωμα τηλεόρασης που λειτουργεί 
μονίμως, συνεχώς ή κατά τακτά χρονικά διαστήματα δεν 
επιτρέπεται, διότιπροσβάλλειτηνπροσωπικότητα καιτην 
ιδιωτική ζωή του ατόμου. 

2. Κατ’ εξαίρεση, τέτοιου είδους λήψη (μόνιμη, συνεχής 
ή κατά τακτά χρονικά διαστήματα) και επεξεργασία είναι 
νόμιμη, χωρίς τη συγκατάθεση του υποκειμένου, υπό τις 
προϋποθέσεις του Ν. 2472/1997, εφ’ όσον ο σκοπός της 
επεξεργασίας είναι η προστασία προσώπων ή αγαθών ή η 
ρύθμιση της κυκλοφορίας. 

Α. Κριτήριο για την νομιμότητα της επεξεργασίας είναι 
α) η αρχή της αναγκαιότητας, σύμφωνα με την οποία η 
επεξεργασία επιτρέπεται εφόσον ο σκοπός της δεν μπο¬ 
ρεί να επιτευχθεί με εξ ίσου αποτελεσματικά αλλά λιγότε¬ 
ρο επαχθή για το άτομο μέσα, (όπως π.χ. ανιχνευτές στην 
είσοδο και έξοδο κλειστών χώρων), και β) η αρχή της ανα- 
λογικότητας, σύμφωνα με την οποία το έννομο συμφέρον 
του υπεύθυνου επεξεργασίας πρέπει να υπερέχει κατα¬ 
φανώς, σε κάθε συγκεκριμένη περίπτωση, των δικαιωμά¬ 
των και συμφερόντων των προσώπων στα οποία αναφέ- 
ρονται τα δεδομένα και δεν βλάπτονται οι προσωπικές 
τους ελευθερίες. 

Β. Τα δεδομένα που συλλέγονται με κλειστό κύκλωμα 
τηλεόρασης πρέπει να είναι συναφή και πρόσφορα και 
πάντως όχι περισσότερα από όσα κάθε φορά απαιτείται 
για να επιτευχθεί ο σκοπός της επεξεργασίας, θα πρέπει, 
ως εκ τούτου, τα σημεία στα οποία εγκαθίστανται οι στα¬ 
θερές βιντεοκάμερες και ο τρόπος λήψης να καθορίζο¬ 
νται έτσι ώστε να μην συλλέγονται περισσότερα δεδομέ¬ 
να από όσα είναι απολύτως απαραίτητα για τον σκοπό 
που επιδιώκεται. Έτσι, για παράδειγμα, αν το κλειστό κύ¬ 
κλωμα τηλεόρασης ενός καταστήματος ή μίας τράπεζας 
αποβλέπει στην πρόληψη της κλοπής αγαθών ή την απο¬ 
τροπή ληστείας, τα δεδομένα που συλλέγονται δεν θα 
πρέπει να είναι τέτοια ώστε να μπορούν να χρησιμεύσουν 
για τον έλεγχο της συμπεριφοράς ή της απόδοσης των 
εργαζομένων. 

Γ. Σε, ανοιχτούς χώρους, οι βιντεοκάμερες θα πρέπει να 
είναι τοποθετημένες σε τέτοια σημεία ώστε να μην είναι 
δυνατή η λήψη εικόνωντης εισόδου ή του εσωτερικού κα¬ 
τοικιών. 

Δ. Τα δεδομένα που συλλέγονται πρέπει να είναι ακρι¬ 
βή. Ωστόσο, η αναγνώριση προσώπων ή οχημάτων θα 
πρέπει να είναι δυνατή μόνο αν είναι απαραίτητη για την 
επίτευξη του σκοπού που κάθε φορά επιδιώκεται. Έτσι, 
για παράδειγμα, αν σκοπός της λήψης εικόνων είναι ο 
έλεγχος της ροής της κυκλοφορίας και όχι η διαπίστωση 
τροχαίων παραβάσεων, οι κάμερες θα πρέπει να είναι το¬ 
ποθετημένες σε τέτοια σημεία και η λήψη να είναι τέτοια 
ώστε να μην είναι δυνατή η εξατομίκευση προσώπων ή 
οχημάτων. 

Ε. Εφ’ όσον αποθηκεύονται με οποιοδήποτε τρόπο, δε¬ 
δομένα που συλλέγονται δεν θα πρέπει να διατηρούνται 
για χρονικό διάστημα μεγαλύτερο από αυτό που κάθε 
φορά απαιτείται για τον επιδιωκόμενο σκοπό και πάντως 
όχι πέραν των 15 ημερών. Σε εξαιρετικές περιπτώσεις, 
διατήρηση πέραν του Ιδθημέρου επιτρέπεται μόνο με ει¬ 
δική άδεια της Αρχής. 

ΣΤ. Ιδιαίτερη προσοχή πρέπει να δίδεται στα μέτρα 
ασφαλείαςτων δεδομένων για όσο διάστημα διατηρούνται 
καθώς και στηνπροστασίατους από αθέμιτη επεξεργασία. 
Έτσι, ο υπεύθυνος επεξεργασίας πρέπει μεταξύ άλλων να 
μεριμνά για την ασφάλεια και την πρόσβαση στον κεντρικό 
χώρο ελέγχου και τον χώρο αποθήκευσης μαγνητοσκοπη¬ 
μένου υλικού, για την επιλογή κατάλληλου προσωπικού, 
για την συνεχή μετεκπαίδευσή του σε θέματα προστασίας 
δεδομένων προσωπικού χαρακτήρα και τον σεβασμό εν 
γένειτων κανόνων που θέτει ο Ν. 2472/1997. 

Ζ. Εάν ο σκοπός της επεξεργασίας είναι η πρόληψη ή η 
καταστολή του εγκλήματος, η διαβίβαση των δεδομένων 
πρέπει να γίνεται αποκλειστικά στις αρμόδιες δικαστικές 
ή αστυνομικές αρχές. Η διαβίβαση δεδομένων στα μέσα 
ενημέρωσης επιτρέπεται μόνο κατ’ εξαίρεση και με προη¬ 
γούμενη ειδική άδεια της Αρχής, εφ’ όσον εκτιμάται βασί- 
μως ότι η συνδρομή του κοινού είναι αναγκαία για την 
αναγνώριση των εμπλεκομένων σε εγκληματική πράξη, 
χωρίς να παραβλέπεται η τυχόν άρνηση του θύματος. 

Άρθρο 2 

Ειδικότερες υποχρεώσεις του υπεύθυνου επεξεργασίας 

Α. Ο υπεύθυνος επεξεργασίας οφείλει να γνωστοποιή¬ 
σει στην Αρχή την εγκατάσταση του κυκλώματος και την 
έναρξη της επεξεργασίας, σύμφωνα με το άρθρο 6 Ν. 


2472/1997. Οφείλει, ειδικότερα, να εκθέτει με σαφήνεια 
τον σκοπό της επεξεργασίας, το είδος των δεδομένων 
που προτίθεται να συλλέξει καιτους τυχόν αποδέκτες των 
δεδομένων αυτών. 

Β. Προτού το άτομο ή το όχημα εισέλθει στην εμβέλεια 
της βιντεοκάμερας, ο υπεύθυνος επεξεργασίας θα πρέ¬ 
πει να το ενημερώνει με τρόπο κατανοητό ότι προχωρώ- 
νται θα βρεθεί σε χώρο που βιντεοσκοπείται. Προς τούτο, 
θα πρέπει κατ’ αρχήν να αναρτώνται σε επαρκή αριθμό 
και εμφανές μέρος ευδιάκριτες πινακίδες, όπου θα πρέ¬ 
πει να αναγράφεται για λογαριασμό ποιου γίνεται η βιντε¬ 
οσκόπηση, για ποιο σκοπό, καθώς και το πρόσωπο με το 
οποίο οι ενδιαφερόμενοι θα μπορούν να επικοινωνήσουν 
για να ασκήσουν τα δικαιώματα που ο Ν. 2472/1997 ανα¬ 
γνωρίζει στο υποκείμενο και, κυρίως, το δικαίωμα πρό¬ 
σβασης και αντίρρησης. Συμπληρωτικά, η ενημέρωση 
μπορεί να γίνει και με άλλους τρόπους, σύμφωνα με την 
κανονιστική πράξη 1/1999 της Αρχής. 

Γ. Εφιστάται η προσοχή των υπεύθυνων επεξεργασίας 
ότι η Αρχή μπορεί να ασκεί οποτεδήποτε κάθε αναγκαίο 
έλεγχο και μάλιστα αυτεπαγγέλτως και να επιβάλλει τις 
προβλεπόμενες διοικητικές κυρώσεις στους παραβάτες. 

Δ. Είναι αυτονόητο ότι για να γίνει συλλογή και επεξερ¬ 
γασία ευαίσθητων δεδομένων, όπως για παράδειγμα, σε 
χώρους νοσοκομείων και ασφαλιστικών ταμείων, απαιτεί¬ 
ται άδεια της Αρχής. 

Ε. Η παρούσα οδηγία αφορά και τα ήδη λειτουργούντα 
κλειστά κυκλώματα τηλεόρασης. Ως εκ τούτου, οι υπεύ¬ 
θυνοι επεξεργασίας οφείλουν να συμμορφωθούν προς 
τις ρυθμίσεις της μέσα σε εύλογο χρόνο και πάντως όχι 
πέραν της 21ης Ιανουάριου 2001. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΔΑΦΕΡΜΟΣ 

-♦- 

Αριθ. 10619 (9) 

Τροποποίηση συστατικής πράξης της «Δημοτικής Επιχεί¬ 
ρησης Πολιτιστικής Οικιστικής Ανάπτυξης Θήβας» 
ΔΕΠΟΑΘ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την υπ’ αριθ. 29877/16.4.1985 απόφαση του Υπουρ¬ 
γού Εσωτερικών που δημοσιεύτηκε στο Β' τεύχος του 
ΦΕΚ με αριθμό 270 περί σύστασης Δημοτικής Επιχείρη¬ 
σης Πολιτιστικής και Οικιστικής Ανάπτυξης Θήβας (ΔΕ¬ 
ΠΟΑΘ). 

2. Την 210/2000 απόφαση του Δημοτικού Συμβουλίου 
του Δήμου Θήβας, περί τροποποίησης της συστατικής 
πράξης της ΔΕΠΟΑΘ. 

3. Τις 16707/98, 323/99 και 4564/99 αποφάσεις μας πε¬ 
ρί τροποποίησης της συστατικής πράξης της Επιχείρη¬ 
σης (ΔΕΠΟΑΘ). 

4. Την 5921/9.9.1997 απόφαση του Γενικού Γραμματέα 
της Περιφέρειας περί μεταβίβασης δικαιώματος υπογρα¬ 
φής με ΕΓΓΠ στους Δ/ντες Τοπ. Αυτ/σης και Δ/σης των 
Νομών, αποφασίζουμε: 

Τροποποιούμε την 29877/16.4.1985 απόφαση του 
Υπουργού Εσωτερικών που αφορά την συστατική πράξη 
της «Δημοτικής Επιχείρησης Πολιτιστικής Οικιστικής 
Ανάπτυξης Θήβας» (ΔΕΠΟΑΘ) συμπληρώνοντας το άρ¬ 
θρο 2 που αναφέρεται στους σκοπούς της επιχείρησης με 
την παραγρ. η' η οποία θα αναφέρεται στο εξής αντικεί¬ 
μενο: 

η) Η μεταφορά προσώπων με λεωφορεία ιδιωτικής χρή- 
σεως, με στόχο αφ’ ενός μεν την καλύτερη εξυπηρέτηση 
των πολιτών και αφ’ ετέρου την ενίσχυση όλων των άλλων 
στόχωντης Επιχείρησης (τουριστική αξιοποίηση, ανάδει¬ 
ξη και προβολή αρχαιολογικών, θρησκευτικών και ιστορι¬ 
κών μνημείων της περιοχής. 


Κατά τα λοιπά ισχύει ως έχει η ΥΑ 29877/16.4.1985 η 
οποία δημοσιεύτηκε στο 270 Β79.5.1985 ΦΕΚ όπως τρο¬ 
ποποιήθηκε μετις 323/20.1.1999,16707/98/ 20.1.1999 και 
4564/99 αποφάσεις μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λιβαδειά, 8 Σεπτεμβρίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




